Hurmi kaki plod a rez plodom
Hurmi kaki - odroda „Hachiya"
**Hurma** (iné názvy: **hurmikaki**, **hurmi-kaki**, **churma**, **kaki**) je plod ovocného stromu **ebenovníka rajčiakového** pochádzajúceho z čeľade *ebenovité*.

Charakteristika
---------------

Hurmi kaki pochádza zo strednej a západnej Číny, kde rastie do nadmorskej výšky až 1200 m. V súčasnosti sa pestuje takmer vo všetkých subtropických a polotropických oblastiach sveta.

### Strom

Druh *diospyros kaki* je 3 - 15 metrov vysoký opadavý strom alebo krík s listami striedavými, jednoduchými, pozdĺžne eliptickými, až 250 mm dlhými, kožovitými, tmavozelenej farby. 

### Kvet

Kvety sú jednopohlavné, niekedy obojpohlavné. Samičie kvety sú väčšie než samčie, spravidla jednotlivo umiestnené na minuloročných vetvách. U mnohých odrôd sa vyskytujú len samičie kvety, preto je pri pestovaní nevyhnutné zabezpečiť vhodného opeľovača. Existujú aj formy tvoriace plody partenokarpicky.

### Plod

Plod je guľovitá, guľovito zahrotená, niekedy „sploštená" alebo predĺžená bobuľa s vytrvalým kalichom s hmotnosťou 100 až 500g, žltej, žlto-oranžovej až červenej farby s tenkou, hladkou pokožkou.

Konzumácia
----------

Dužina je u nezrelých plodov chrumkavá a často veľmi trpká, až po dozretí neskoro na jeseň (po opadaní lístia zo stromu) plody zmäknú a strácajú trpkosť. Dužina je v zrelosti sladká, mazľavej až marmeládovitej konzistencie. Farba zrelých plodov je žltá, oranžová až červená (v závislosti od odrody). V plode je 4 až 8 semien, sú ploché, oválne alebo podlhovasté, hnedé, avšak u niektorých odrôd sa nevyskytujú.

Plody obsahujú: 10 - 20% sacharidov, 0,03 - 0,09% kyselín, 1% bielkovín, 1% trieslovín a až 20mg vitamínu C.

Odrody
------

**Niektoré z odrôd hurmi kaki:**

| **skoré** | **poloskoré** | **neskoré** |
| --- | --- | --- |
| „Fuiyu" | „Hachiya" | „Tamopan" |
| „Zengi - maru" | „Tananashi" | „Gosko" |
| „Seedless" | „Hyakume" | „Costata" |
|  |  | „Tsuru" |
|  |  | „Yemon" |

Galéria
-------

* Hurmi kaki - stromHurmi kaki - strom
* Kmeň stromuKmeň stromu
* Kvety hurmi kakiKvety hurmi kaki
* List hurmi kakiList hurmi kaki
* Plod oranžovej farbyPlod oranžovej farby
* Plod žltej farbyPlod žltej farby
* Sad hurmi kakiSad hurmi kaki

Iné projekty
------------

Commons
* Spolupracuj na Commons Commons ponúka multimediálne súbory na tému **Hurma**

Externé odkazy
--------------

* Hurmi kaki na stránke California Rare Fruit Growers, Inc.

Zdroj
-----

* Stanislav Hušák, Vladimír Táborský, Pavel Valíček - *Tropické a subtropické ovoce, pěstování a využití* , ISBN 80-209-0258-9

| * z
* d
* u
Ovocie |
| --- |
| 
* ananás
* arónia
* ásimina (paw-paw)
* avokádo
* banán
* broskyňa
* brusnica
* citrón
* curuba
* čerešňa
* čerimoja
* čučoriedka
* datľa
* dula
* durian
* egreš
* etrog
* figa
* granátové jablko
* grapefruit
* graviola
* guave
* hrozno
* hruška
* hurma
* jablko
* jackfruit
* jahoda
* karambola
* kivi
* kiwano
* kumkvat
* liči
* limetka
* malina
* mandarínka
* mango
* marakuja
* marhuľa
* mišpuľa
* mineola
* moravská jarabina
* moruša
* muchovník
* nashi
* oliva
* oskoruša
* ostružina
* papája
* pitahaya
* pomaranč
* pumelo
* paradajka
* rakytník
* ríbezľa (biela, červená, čierna)
* ringlota
* slivka
* salaka
* tamarillo
* trnka
* višňa

 |